Twee vas oor vervalsde geldArgieffoto “Die twee is Vrydag in hegtenis geneem nadat die polisie vervalsde note met ŉ straatwaarde van R900 tydens ŉ stop- en soekroetine ontdek het,” het ao Daniel Mavimbela, woordvoerder van die polisie, gesê. “Verdere ondersoek het die polisie na ŉ gastehuis in Malibongweweg, naby Lanseria-lughawe, gelei. Hier het die polisie ŉ verdere R14 000 in vervalsde R100-note opgespoor.” Daar is nog geld opgespoor wat op A4- en A5-papiere gedruk is. Die polisie het ook skootrekenaars, hardeskywe, ink en ŉ drukker ontdek. “Ons doen ŉ beroep op ondernemings en lede van die publiek om deeglik banknote te ondersoek wanneer kontanttransaksies gedoen word,” het Mavimbela gesê. Die 35-jarige man en 24-jarige vrou sal binnekort in die Randburg-landdroshof verskyn op aanklag van die vervaardiging en besit van vervalsde geld.